Si Palui: Minum Ubat
MESKIPUN zaman sudah modern, nang ngaran penyakit kada sahibar sakit kapala haja, tapi ada jua penyakit nang aneh, ngalih penyembuhannya.
MESKIPUN zaman sudah modern, nang ngaran penyakit kada sahibar sakit kapala haja, tapi ada jua penyakit nang aneh, ngalih penyembuhannya.
”Aku maras Bus ai, malihat ada urang nang bapenyakit filariasis di banua kita?’ jar Palui ka Garbus bapanderan di muka masjid kamarian limbah tuntung sambahyang Ashar.
‘Di mana Lui, siapa sidin?” sahut Garbus bingung.
“Filariasis itu apa Lui? Ngarannya mentereng banar, penyakit urang sugih kalu?” ucap Tulamak batakun kada tahu inya.
“Makanya banyak mambaca surat kabar atau mandangar radiokah buhan ikam ini?” tumpalak Palui ka buhannya badua.
Kada lawas datangan buhan petugas dari Dinas Kesehatan setempat, minta izin manjalasakan ka buhannya tentang penyakit filariasis ini.
”Ulun dari petugas Dinas Kesehatan, handak memberi penjelasan wan buhan pian barataan. Palui, Garbus wan Tulamak kawa ai kalu minta waktu satumat?” ujar petugas nang binian putih langkar bajilbab biru mengenalkan ngarannya Mukminur Halidah.
“Tentang penyakit apa, Bu?” takun Garbus.
“Penyakit filariasis?” jawab Mukminur.
“Nah, aku tahu, hanyar aku sambat tadi, penyakit filariasis itu adalah penyakit kaki gajah,Bu ai?” sahut Palui manangguh badahulu.
zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn